༼༣༽འཚོ་བ་ནི་མི་རིགས་ཤིག་གི་ཡུན་རིང་བོར་བསགས་པའི་རིག་གནས་ཤིག་ཡིན་ཞིང༌།མི་རིགས་གང་ཞིག་ཡིན་རུང་རང་ལ་འཚོ་བའི་ཕུན་སུམ་ཚོགས་པ་ཡོད།བོད་མི་རིགས་ལ་མཚོན་ནའང་དེ་བཞིན་ཏེ་མི་རིགས་གང་ཞིག་ཡིན་རུང་རང་གི་འཚོ་བ་དང་མཐུན་པར་བྱེད་པ་ནི་་ཤིན་ཏུ་གལ་ཆེ།དེ་བས་བོད་རིགས་བྱིས་པས་ཆུང་དུས་ནས་བོད་རང་གི་སྦྲ་དང་རུ་དང༌།གྲོ་མ།ཞོ་དང་འོ་མ་སོགས་བོད་ཀྱི་འཚོ་བ་དང་འབྲེལ་བའི་ཐ་སྙད་དག་ཤེས་དགོས་ཏེ་དེ་དག་མི་རིགས་ཀྱི་འཚོ་བའི་ཁྱད་ཆོས་ཀྱི་གཙོ་བོ་ཞིག་ཡིན་པས་མི་རབས་རྗེས་མ་དག་གིས་བོད་ཀྱི་སྲོལ་རྒྱུན་གྱི་བསམ་བློའི་རྨང་ཆགས་པ་ལ་ཕན་པ་ཤིན་ཏུ་ཆེ།